বাংলাদেশে এমন নারী খুঁজে পাওয়া দুষ্কর যে কখনও কোনদিন যৌন হয়রানির শিকার হয়নি। ফেস টু ফেস, ভার্চুয়াল কিংবা পরিচিত অপরিচিতদের কাছ থেকে নোংরা কথার মাধ্যমে নারী টিজিংয়ের শিকার হয়ে থাকে। আগে ইভটিজাররা নোংরা কথা বলত, অশ্লীল অঙ্গভঙ্গি, অশ্লীল গান গাইত কিংবা পাবলিক যানবাহনে, মার্কেটের ভিড়ে গায়ে হাত দিত। কিন্তু এখন যৌন হয়রানির ধরন পাল্টেছে। এখন গোপনে মেয়েদের জামা ব্লেড দিয়ে কেটে দেয়া, গায়ে মরিচের পানি ও পানের পিক ছুঁড়ে মারার প্রবণতা দেখা যাচ্ছে। এছাড়া সামাজিক যোগাযোগ মাধ্যমে নানারকম হয়রানির শিকার হন বেশিরভাগ নারী।